CELEX: 32014R0852
Language: lt
Date: 2014-08-05 00:00:00
Title: 2014 m. rugpjūčio 5 d. Komisijos įgyvendinimo reglamentas (ES) Nr. 852/2014 dėl leidimo naudoti L-metioniną kaip visų rūšių gyvūnų pašarų priedą  Tekstas svarbus EEE

6.8.2014   
            
            
               LT
            
            
               Europos Sąjungos oficialusis leidinys
            
            
               L 233/22
            
         KOMISIJOS ĮGYVENDINIMO REGLAMENTAS (ES) Nr. 852/2014
   2014 m. rugpjūčio 5 d.
   dėl leidimo naudoti L-metioniną kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti L-metioniną kaip pašarų priedą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo Escherichia coli (KCCM 11252P ir KCCM 11340P) gaminamą L-metioniną naudoti kaip visų rūšių gyvūnų pašarų priedą, priskirtiną priedų kategorijai „maistiniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2013 m. spalio 8 d. priimtoje nuomonėje (2) padarė išvadą, kad siūlomomis naudojimo sąlygomis Escherichia coli (KCCM 11252P ir KCCM 11340P) gaminamas L-metioninas neturi nepageidaujamo poveikio gyvūnų sveikatai, žmonių sveikatai ar aplinkai ir kad ši medžiaga gali būti veiksmingas aminorūgšties L-metionino šaltinis visų rūšių gyvūnams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               šios medžiagos vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą medžiagą;
            
         
               (6)
            
            
               Tarnyba savo nuomonėje išreiškė susirūpinimą dėl L-metionino saugos, jei jis naudojamas tikslinių rūšių gyvūnams su geriamuoju vandeniu. Tačiau Tarnyba nepasiūlė didžiausio L-metionino kiekio. Taigi, naudojant L-metioniną su geriamuoju vandeniu, reikėtų informuoti naudotojus, kad šie atsižvelgtų į visus skirtingus metionino šaltinius, siekiant užtikrinti optimalų aprūpinimą pagrindinėmis aminorūgštimis nedarant poveikio gyvūnų produktyvumui;
            
         
               (7)
            
            
               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą medžiagą, priklausančią priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EFSA Journal 2013; 11(10):3428.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis yra 12 %
               
            
                  
                     Maistinių priedų kategorija. Funkcinė grupė: aminorūgštys, jų druskos ir analogai
                  
               
            
                  3c305
               
               
                  —
               
               
                  L-metioninas
               
               
                  
                     Priedo sudėtis
                  
                  L-metioninas, kurio grynumas ne mažesnis kaip 98,5 %
                  
                     Veikliosios medžiagos apibūdinimas
                  
                  L-metioninas ((2S)-2-amino-4-(metiltio) butano rūgštis), gaunamas fermentuojant su Escherichia coli (KCCM 11252P ir KCCM 11340P)
                  Cheminė formulė: C5H11NO2S
                  CAS numeris: 63–68–3
                  
                     Analizės metodas
                      (1)
                  
                  Siekiant nustatyti L-metioniną pašarų priede naudojama infraraudonoji sugertis ir optinis sukimas – FCC monografiniai metodai.
                  Siekiant nustatyti metionino kiekį pašarų priede ir premiksuose, kuriuose yra daugiau kaip 10 % metionino, naudojama jonų mainų chromatografija, taikant pokolonėlinio antrinių junginių gavimo ir fotometrinio arba fluorescencinio aptikimo būdus (HPLC-VIS/FD) – ISO/DIS 17180.
                  Siekiant nustatyti metionino kiekį premiksuose, kuriuose yra mažiau kaip 10 % metionino, kombinuotuosiuose pašaruose, pašarinėse žaliavose ir vandenyje naudojama jonų mainų chromatografija, taikant pokolonėlinio antrinių junginių gavimo ir fotometrinio aptikimo būdus (HPLC/VIS) – Komisijos reglamentas (EB) Nr. 152/2009 (2) (III priedo F dalis).
               
               
                  Visos rūšys
               
               
                  —
               
               
                   
               
               
                   
               
               
                  
                              1.
                           
                           
                              L-metioninas taip pat gali būti naudojamas su geriamuoju vandeniu.
                           
                        
                              2.
                           
                           
                              Nuorodos, pateikiamos priedo ir premiksų etiketėse:
                              „Jei priedas naudojamas su geriamuoju vandeniu, reikėtų vengti baltymų pertekliaus.“
                           
                        
                              3.
                           
                           
                              Jeigu pašarinių žaliavų ir kombinuotųjų pašarų etiketėje pateikiama neprivaloma nuoroda dėl priedo, nurodoma:
                              
                                          —
                                       
                                       
                                          priedo pavadinimas ir identifikavimo numeris,
                                       
                                    
                                          —
                                       
                                       
                                          pridėto priedo kiekis.
                                       
                                    
                        
               
                  2024 m. rugpjūčio 26 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.
      
         (2)  OL L 54, 2009 2 26, p. 1.